Title: A.1.5. Projecte. Creació d'un dominó de fraccions
Course: Matemàtiques 2n ESO 1r T

A continuació farem un projecte matemàtic on posarem en pràctica el concepte de fracció, associació entre fraccions i parts d’un quadrat, simplificació de fraccions, suma de fraccions (per acumular els punts).

Es tracta d'un dominó de 28 peces on cada peça presenta, en una meitat, un quadrat dividit en 16 quadradets (4x4) alguns dels quals estan en vermell i, en l’altra meitat, una fracció que, en molts casos, pot simplificar-se.

Es tracta de jugar al dominó de la manera habitual però sempre associant una fracció amb una figura que representa, en vermell, la mateixa fracció. Mai posar en contacte fracció amb fracció o figura amb figura.

En els fitxers adjunts, trobaràs tota la informació per a realitzar el projecte.

Posa-hi imaginació i ensenya'ns el teu costat artístic i creatiu.

Quan ho tinguis pots penjar el teu collage en aquesta mateixa tasca. Tingues en compte que la foto no ocupi més de 5 Mb. .S'aconsella utilitzar l'aplicació CamScanner o similar que et permet convertir diferents fotos dels exercicis fets amb un sol arxiu pdf.

En aquesta activitat trobaràs un fitxer d'exercicis de tipus odt. Això és un fitxer de text que podràs obrir amb l'editor de text de LibreOffice (pots descarregar des d'aquest enllaç).

Descarrega el fitxer i fes els exercicis.

Els pots fer amb el propi editor de LibreOffice i treballant a partir del menú /Insereix/Objecte/Fórmula o obrint el fitxer amb un altre processador de textos que puguis disposar.

També pots imprimir el fitxer i fer els exercicis a mà. En aquest cas, un cop fets, caldrà que facis una foto del full amb els exercicis.

Aquest element pertany a una Llicència d’Estudis realitzada pel Departament d’Ensenyament durant el curs 2005-2006, titulada Recursos materials i activitats experimentals en l’educació matemàtica a secundària.